
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 65
                                                              din 25 aprilie 2019
pentru completarea anexei nr. 1 la Hotărârea Consiliului Local Sighișoara nr. 258/20.12.2018 privind desfășurarea evenimentelor culturale organizate de către Fundaţia Cultural – Ştiinţifică Gaudeamus și punerea la dispoziție, cu titlu gratuit, a Sălii Festive a Primăriei, pe perioada desfășurării evenimentelor culturale

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10.527/VII/12.04.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
           Având în vedere adresele cu nr. GA/54/08.04.2019 și nr. GA/55/09.04.2019, formulate de Fundaţia Cultural – Ştiinţifică Gaudeamus, înregistrate la Municipiul Sighişoara cu nr. 9.989/09.04.2019 și cu nr. 10.149/09.04.2019, prin care se solicită punerea la dispoziție, cu titlu gratuit, a Sălii Festive a Primăriei, în data de 12 iunie 2019 și în data de 21 octombrie 2019, în vederea susținerii a două concerte, în completarea programului concertelor de muzică de cameră, așa cum acesta a fost aprobat prin Hotărârea Consiliului Local Sighișoara nr. 258/20.12.2018 și completat prin Hotărârea Consiliului Local Sighişoara nr. 20/28.02.2019; 

           Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora, consiliile locale și consiliile județene pot da în folosinţă gratuită, pe termen limitat, bunuri mobile și bunuri imobile proprietate publică sau privată locală ori județeană, după caz, persoanelor juridice fără scop lucrativ care desfăşoară o activitate de binefacere sau de utilitate publică ori serviciilor publice;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 
Văzând Raportul de specialitate cu nr. 10.526/VII/12.04.2019 al Biroului Logistic, Aprovizionare Tehnico - Materială și Administrativ, prin care se propune completarea anexei nr. 1 la Hotărârea Consiliului Local Sighișoara nr. 258/20.12.2018, așa cum a fost completată prin Hotărârea Consiliului Local Sighişoara nr. 20/28.02.2019, prin includerea în programul concertelor de cameră, așa cum este acesta prevăzut în anexa hotărârii, a evenimentelor din data de 12 iunie 2019 și din data de 21 octombrie 2019;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit. „a” pct. 4 şi 7, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

         H O T Ă R Ă Ş T E:

Art. 1. Se aprobă completarea anexei nr. 1 la Hotărârea Consiliului Local Sighișoara nr. 258/20.12.2018 privind desfășurarea evenimentelor culturale organizate de către Fundaţia Cultural – Ştiinţifică Gaudeamus și punerea la dispoziție, cu titlu gratuit, a Sălii Festive a Primăriei, pe perioada desfășurării evenimentelor culturale, așa cum a fost completată prin Hotărârea Consiliului Local Sighişoara nr. 20/28.02.2019, prin introducerea în Programul concertelor de muzică de cameră organizate de către Fundaţia Cultural – Ştiinţifică Gaudeamus, a evenimentelor culturale din data de 12 iunie 2019 și din data de 21 octombrie 2019, potrivit anexei nr. 1, care face parte integrantă din prezenta hotărâre. 
Art. 2. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relaţii Publice și Comunicare, Biroul Logistic, Aprovizionare Tehnico - Materială și Administrativ, Serviciul Public Poliția Locală din cadrul Municipiului Sighișoara şi Fundația Cultural – Științifică Gaudeamus Sighișoara.
Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

         Marcu Gheorghe        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 18 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Biroul Logistic, Aprovizionare Tehnico - Materială și Administrativ;
  1 ex. Direcția Relații Publice și Comunicare;

  1 ex. Serviciul Public Poliția Locală;

  1 ex. Fundația Cultural – Științifică Gaudeamus Sighișoara.
11 ex.
B.A. 

